საქართველოს განათლებისა და მეცნიერების მინისტრის

ბრძანება №106/ნ

2012 წლის 5 ივნისი
ქ. თბილისი

„საჯარო სამართლის იურიდიული პირის – სიცოცხლის შემსწავლელ მეცნიერებათა ცენტრის წესდების დამტკიცების შესახებ“ საქართველოს განათლებისა და მეცნიერების მინისტრის 2010 წლის 18 ნოემბრის №114/ნ ბრძანებაში ცვლილების შეტანის თაობაზე
„ნორმატიული აქტების შესახებ“ საქართველოს კანონის მე-20 მუხლის მე-4 პუნქტის და ,,საჯარო სამართლის იურიდიული პირის – სიცოცხლის შემსწავლელ მეცნიერებათა ცენტრის სახელწოდების შეცვლის შესახებ” საქართველოს მთავრობის 2011 წლის 28 ოქტომბრის №407 დადგენილების მე-3 პუნქტის საფუძველზე, ვბრძანებ:
მუხლი 1. „საჯარო სამართლის იურიდიული პირის – სიცოცხლის შემსწავლელ მეცნიერებათა ცენტრის წესდების დამტკიცების შესახებ“ საქართველოს განათლებისა და მეცნიერების მინისტრის 2010 წლის 18 ნოემბრის №114/ნ ბრძანებაში (სსმ, 154, 25/11/2010, სარეგისტრაციო კოდი 040030000.22.022.016029) შეტანილ იქნეს ცვლილება და:

ა) ბრძანების სათაური ჩამოყალიბდეს შემდეგი რედაქციით:

,,საჯარო სამართლის იურიდიული პირის – ივანე ბერიტაშვილის ექსპე​რი​მენტული ბიომედიცინის ცენტრის წესდების დამტკიცების შესახებ”

ბ) ბრძანების პირველი და მე-2 პუნქტები ჩამოყალიბდეს შემდეგი რედაქციით:

,,1. დამტკიცდეს საჯარო სამართლის იურიდიული პირის – ივანე ბერიტაშვილის ექსპე​რი​მენტული ბიომედიცინის ცენტრის თანდართული წესდება.
2. საჯარო სამართლის იურიდიული პირი – ივანე ბერიტაშვილის ექსპე​რი​მენტული ბიომედიცინის ცენტრი არის საჯარო სამართლის იურიდიული პირების – ივანე ბერიტაშვილის ფიზიოლოგიის ინსტიტუტის, რადიობიოლოგიისა და რადიაციული ეკოლოგიის ცენტრის, მოლეკულური ბიოლოგიისა და ბიოლოგიური ფიზიკის ინსტიტუტის, ექსპერიმენტული ნევროლოგიის სამეცნიერო-კვლევითი ცენტრის უფლებამონაცვლე.”;
გ) ბრძანების პირველი პუნქტით დამტკიცებული წესდების სათაური ჩამოყალიბდეს შემდეგი რედაქციით:

,,საჯარო სამართლის იურიდიული პირის – ივანე ბერიტაშვილის ექსპე​რი​მენტული ბიომედიცინის ცენტრის წესდება”

დ) ბრძანების პირველი პუნქტით დამტკიცებული წესდების პირველი მუხლის პირველი პუნქტი ჩამოყალიბდეს შემდეგი რედაქციით: 

,,1. საჯარო სამართლის იურიდიული პირი – ივანე ბერიტაშვილის ექსპე​რი​მენტული ბიომედიცინის ცენტრი (შემდგომში – ცენტრი) არის საქართველოს მთავრობის დადგენილებით დაფუძნებული სამეცნიერო-კვლევითი დაწესებულება.”.
მუხლი 2. ბრძანება ამოქმედდეს გამოქვეყნებისთანავე.
დ. შაშკინი
